Боян Бойчев
Свят

chitanka.info

Когато се прибирам вечер у дома

След труден ден,

След дълъг път,

Захвърлям в тежката торба

Ужасно уморен

Града, света.

Захвърлям всичко пред вратата

И се прибирам пак

Щастлив, спокоен

При любимата жена, децата

В наш собствен свят

Красив, огромен.

Лятото на 2001 г.

Заслуги

Имате удоволствието да четете тази книга благодарение на Моята библиотека и нейните всеотдайни помощници.

Лого на Моята библиотека
http://chitanka.info

Вие също можете да помогнете за обогатяването на Моята библиотека. Посетете работното ателие, за да научите повече.